শিবসেনা (উদ্ধব বালাসাহেব ঠাকরে)

শিবসেনা (উদ্ধব বালাসাহেব ঠাকরে) হচ্ছে ভারতের মহারাষ্ট্র-ভিত্তিকি একটি রাজনৈতিক দল। মহারাষ্ট্রের সাবেক মুখ্যমন্ত্রী ও বালাসাহেব ঠাকরের পুত্র উদ্ধব ঠাকরের নেতৃত্বে ২০২২ সালের ১০ অক্টোবরে দলটি গঠিত হয়। মূল শিবসেনার প্রতীক তীর-ধনুক স্থগিত করে নির্বাচন কমিশন দলটিকে নতুন প্রতীক মশাল বরাদ্দ দিয়েছে। ২০২২ সালের মহারাষ্ট্রের রাজনৈতিক সংকটের ফলাফল হিসেবে সৃষ্ট মূল শিবসেনার  দুটি পৃথক উপদলের আরেকটি হলো বালাসাহেবাঞ্চী শিবসেনা।

 গঠন 
২০২২ সালের মহারাষ্ট্র রাজনৈতিক সংকটের ফলে শিবসেনায় বিভক্তির পরে দলটি গঠিত হয়েছিল। তখন শিবসেনা, কংগ্রেস ও এনসিপির সমন্বয়ে গঠিত জোট সরকার পতনের লক্ষ্যে  শিবসেনার গুরুত্বপূর্ণ নেতা ও মন্ত্রী একনাথ শিন্ডের নেতৃত্বে মুখ্যমন্ত্রী উদ্ভব ঠাকরের বিরুদ্ধে বিদ্রোহে করে শিবসেনার বিধায়কদের অধিকাংশ নিয়ে ভারতীয় জনতা পার্টির সাথে মিলে সরকার গঠন করে। ফলে একনাথ শিন্ডে মুখ্যমন্ত্রী এবং বিজেপির দেবেন্দ্র ফড়নবিস উপমুখ্যমন্ত্রী হন।

এরপর থেকে একনাথ শিন্ডে ও উদ্ধব ঠাকরের দুই পক্ষই নিজেদেরকে "আসল" শিবসেনা দাবি করতে থাকে। এই অবস্থার প্রেক্ষিতে মূল শিবসেনার প্রতীক তীর-ধনুক নিয়ে দুই শিবিরের মধ্যে উত্তেজনা বিরাজ করতে থাকে। কিন্তু মহারাষ্ট্র বিধানসভার অন্ধেরি আসনের উপনির্বাচনের পূর্বে প্রতীক নিয়ে দুই পক্ষের দ্বন্দ্ব বেড়ে গেলে ভারতের নির্বাচন কমিশন দুই পক্ষকে দুটি নাম ও প্রতীক ঠিক করে দেয়।

ফলে উদ্ধব ঠাকরের নেতৃত্বে মধ্যপন্থী এবং তুলনামূলকভাবে ধর্মনিরপেক্ষ গোষ্ঠী শিবসেনা (উদ্ধব বালাসাহেব ঠাকরে) দলটি গঠন করে। অন্যদিকে নেতৃত্বে অতি-ডানপন্থী গোষ্ঠী বালাসাহেবাঞ্চী শিবসেনা গঠন করে।

 নেতৃবৃন্দ 
এসআই № নাম ছবি উপাধি ১ উদ্ধব বালাসাহেব ঠাকরে91x91পিক্সেল প্রতিষ্ঠাতা ও জাতীয় সভাপতি মহারাষ্ট্রের প্রাক্তন মুখ্যমন্ত্রী ২ বিনায়ক রাউত নেতা, লোকসভা ৩ সঞ্জয় রাউত88x88পিক্সেল নেতা, রাজ্যসভা ৪ অজয় চৌধুরী  নেতা, মহারাষ্ট্র বিধানসভা ৫ অম্বাদাস দানভে বিরোধী দলের নেতা, মহারাষ্ট্র বিধান পরিষদ ৭ আদিত্য ঠাকরে128x128পিক্সেল প্রাক্তন ক্যাবিনেট মন্ত্রী, মহারাষ্ট্র সরকার

 রাজ্যসভার সদস্যদের তালিকা 
 № নাম সাক্ষাতের তারিখ অবসর গ্রহণের তারিখ ১ সঞ্জয় রাউত ০৫-জুলাই-২০২২ ০৪-জুলাই-২০২৮ ২ প্রিয়াঙ্কা চতুর্বেদী ০৩-এপ্রিল-২০২০ ০২-এপ্রিল-২০২৬ ৩ অনিল দেশাই ০৩-এপ্রিল-২০১৮ ০২-এপ্রিল-২০২৪

 নির্বাচনী সাফল্য 
একনাথ শিন্ডে ও দেবেন্দ্র ফড়নবিশের নেতৃত্বে জাতীয় গণতান্ত্রিক জোট এবং উদ্ধব ঠাকরে ও শারদ পাওয়ারের নেতৃত্বে মহা বিকাশ আঘাড়ির মধ্যে প্রথম মুখোমুখি লড়াই হয়েছিল ২০২২ সালের মহারাষ্ট্র গ্রাম পঞ্চায়েত নির্বাচনে। সেখানে এমভিএ ৪৫৭ গ্রাম পঞ্চায়েত আসন জিতেছিল। এরমধ্যে এর মধ্যে এনসিপি ১৫৫টি শিবসেনা (উদ্ভব) ১৫৩টি  এবং কংগ্রেস ১৪৯টি আসন পেয়েছে। অন্যদিকে এনডিএ ৩৫২টি আসন পেয়েছে। এর মধ্যে বিজেপি ২৩৯টি  এবং শিন্ডের দল ১১৩টি আসন জিতেছে। এছাড়া  অন্যান্য দল ২৪১টি আসন জিতেছে।  এমভিএ এনডিএ-র চেয়ে ১০৫টি বেশি আসন জিতে সার্বিকভাবে বিপুল বিজয় লাভ করেছে।

 তথ্যসূত্র 

 বহিঃসংযোগ 

বিষয়শ্রেণী:ভারতের রাজনৈতিক দল
বিষয়শ্রেণী:শিবসেনা
বিষয়শ্রেণী:ভারতের রক্ষণশীল দল
বিষয়শ্রেণী:মহারাষ্ট্রের রাজনৈতিক দল
বিষয়শ্রেণী:২০২২-এ প্রতিষ্ঠিত রাজনৈতিক দল